tartuNLP/wikipedia-smugri-20251201 huggingface dataset:
Iolla

Iolla () oli antiikin aikainen kaupunki ja kaupunkivaltio ("polis") Aioliissa Vähässä-Aasiassa nykyisen Turkin alueella. Sen tarkkaa sijaintia ei tunneta, mutta se sijoitetaan lähelle Adramyttionia.
Myöskään Iollan historiasta ei tiedetä käytännössä mitään. Kaupunki on luetteloitu nykytutkimuksessa polisten eli itsenäisten kaupunkivaltioiden joukkoon siksi, että se löi omaa pronssirahaa ainakin klassisen kauden jälkimmäisellä puoliskolla noin 400–350 eaa. Kaupungin kansalaisesta käytettiin rahoissa etnonyymiä "Iolleus" ().
Kaupungin nimen on ehdotettu liittyvän Plinius vanhemman mainitsemaan Ollius-jokeen, jolloin se olisi voinut sijaita joen lähellä ja saada siitä nimensä.
Khaladrioi

Khaladrioi () oli antiikin aikainen kaupunki ja kaupunkivaltio ("polis") Eliissä Kreikassa. Sen tarkempaa sijaintia ei tunneta.
Kaupungin nimeä ei tunneta sellaisenaan antiikin lähteistä. Sen sijaan tunnetaan vain kaupungin kansalaisista eräässä piirtokirjoituksessa käytetty etnonyymi "Khaladrios" (), jonka monikko "Khaladrioi" on. Mainitussa piirtokirjoituksessa kaupungin kansankokous ("damos") myöntää kansalaisoikeudet eräälle henkilölle, ja samalla mainitaan kaupungin virkamiesten nimitykset "proksenos" ja "damiorgos". Nämä yksityiskohdat ovat peruste sille, että kaupunki on luettu nykytutkimuksessa polisten eli itsenäisten kaupunkivaltioiden joukkoon.
Koila (Arkadia)

Koila () oli antiikin aikainen kaupunki ja kaupunkivaltio ("polis") Arkadiassa Kreikassa. Sen tarkempaa sijaintia ei tunneta.
Koilasta ei tiedetä muutoinkaan juuri mitään. Vaikka kaupunki on luetteloitu nykytutkimuksessa polisten eli itsenäisten kaupunkivaltioiden joukkoon, sen todellinen asema tunnetaan kuitenkin huonosti. Luettelointi perustuu pelkästään siihen, että kaupungilla tiedetään olleen Delfoin Python kisoihin liittynyt "theorodokos".
Melanpagos

Melanpagos (, ) oli antiikin aikainen kaupunki ja kaupunkivaltio ("polis") Aioliissa Vähässä-Aasiassa nykyisen Turkin alueella. Se sijaitsi lähellä nykyistä İzmirin maakunnan Emiralem Merkezin kaupunkia.
Maantiede.
Melanpagos sijaitsi Aioliin etelälaidalla Hermos-joen laaksossa. Kaupungin akropoliina eli yläkaupunkina ja linnavuorena toimi nykyisin nimellä Gökkaya tunnettu kukkula, joka sijaitsee nykyisen Amanara (Yamanlar) -vuoren pohjoisrinteessä. Erään löydetyn rajakiven mukaan Melanpagoksen poliksella oli yhteistä rajaa Herakleian poliksen kanssa.
Historia.
Melanpagos oli olemassa arkaaisen kauden alusta hellenistisen kauden lopulle. Siitä ei ole kuitenkaan säilynyt mitään tietoja ajan kirjallisuudessa. Kaupunki on luetteloitu nykytutkimuksessa polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Melanpagos vaikuttaa syntyneen asutuksena pyhäkön ympärille. Persian vallan aikana kaupunki vaikuttaa toimineen linnoituspaikkana strategisesti merkittävän, Smyrnaan johtaneen tien varrella. Kaupunki hylättiin 100-luvun eaa. jälkimmäisellä puoliskolla Rooman vallan alussa.
Kaupungin kansalaisesta käytettiin etnonyymiä "Melanpagitēs" (). Kaupungin nimi ei esiinny antiikin lähteissä sellaisenaan, vaan on johdettu tutkimuksessa etnonyymistä.
Rakennukset ja löydökset.
Kaupungin paikalta on löydetty linnoitusmuurien, pyhäkön sekä muiden rakennusten osien jäänteitä. Varhaisimmat löydöt, jotka ovat aiolialaisia kapiteeleja, ajoittuvat arkaaiselle kaudelle noin vuosiin 540–520 eaa., ja liittyvät ilmeisesti johonkin pyhäkköön. Muurien osia on löydetty erityisesti kaupunkikukkulan itäsivulta. Myös useita kaupunkiin liittyviä hautoja on löydetty. Löydetyt rajakivet ajoittuvat hellenistiselle kaudelle ja kertovat tuon aikaisista rajariidoista.
Metapioi

Metapioi () oli antiikin aikainen kaupunki ja kaupunkivaltio ("polis") Eliissä Kreikassa. Sen tarkempaa sijaintia ei tunneta.
Kaupungin nimeä ei tunneta sellaisenaan antiikin lähteistä. Sen sijaan tunnetaan vain kaupungin kansalaisista eräässä piirtokirjoituksessa käytetty etnonyymi "Metapios" (), jonka monikko "Metapioi" on. Mainittu piirtokirjoitus on 50-vuotinen ystävyyssopimus Anaitoin kaupungin kanssa. Tällaisen sopimuksen olemassaolo on ainoa peruste sille, että kaupunki on luettu nykytutkimuksessa polisten eli itsenäisten kaupunkivaltioiden joukkoon.
Mykeneläisaikaisista lineaari-B-kirjoituksista tunnetaan nimi "Me-ta-pa", jonka on ehdotettu viittaavan samaan paikkaan.
Tapani Rytöhonka

Tapani Rytöhonka (8. tammikuuta 1964 Tyrnävä – 26. tammikuuta 2022 Tampere) oli suomalainen kuvataiteilija ja vapaa kirjoittaja.
Tapani Rytöhonka oli piirtäjä. Hänen elämäntyönsä käsittää noin 1 500–2 000 tussi-, lyijy- ja värikynä- ja sekatekniikkapiirrosta.
Töistä ei koskaan koottu Suomessa näyttelyä. Rytöhongan henkiseksi kotimaakseen mieltämässä Ranskassakin näyttelyitä oli vain jokunen. Muutto Ranskaan ei koskaan toteutunut.
Kuvitustöitään Rytöhonka ei laskenut elämäntyöhönsä. Niistä hän piti huomionarvoisina vain avustajasuhdettaan "Pahkasika"-lehteen (1980–1996), omakustanteena julkaisemaansa ja vain Suur-Helsingin alueelle jakelemaansa "Haistakaa V***u Comics" -sarjakuvalehteä (2002–2006) ja Megafoni-verkkolehteen tekemäänsä "Maammesarjaa" (2006–2010). Vuosina 1977-1980 Rytöhonka toimitti punklehti "Törkyä". 
Katolilainen Rytöhonka katsoi selvästi arvokkaimmaksi kirjalliseksi työkseen tekstit, jotka hän kirjoitti 2000-luvun alussa muun muassa International Movement We Are Church -liberaalikatolilaisen kattojärjestön Suomen osaston Katkirkon verkkosivuille. Artikkelien ja esseiden voidaan nähdä vaikuttaneen tuolloin Helsingin katolisen hiippakunnan piispaksi epäonnistuneesti nimetyn, ultrakonservatiivi Józef Wróbelin nimityksen perumiseen.
Varsinkin myöhemmän kirjallisen työn keskeinen julkaisija oli "Vartija"-lehti. Rytöhongan pro gradu Tampereen yliopiston politiikan tutkimuksen laitokselle tutki itsenäisyyspäivän ns. Kuokkavieras-mielenosoituksia (2004). Teatterille Rytöhonka kirjoitti monologin "Nakkimarssi" (2008), jonka hänen äitinsä Seija Haarala esitti, puvusti ja ohjasi.
2000-luvun ensimmäisen vuosikymmenen Rytöhonka toimi Tampereen kaupungin suonensisäisten huumeiden päivittäiskäyttäjien jatkohoidon vapaaehtoistyöntekijänä, kahdenkeskisenä tukihenkilönä. Amnesty Internationalin pitkäaikaisen rivi- ja pikavetoomusverkostojäsenyytensä hän lopetti vasta löydettyään täsmällisen avustuskohteen, Haitin Cyvadier'ssa koulua, terveyskeskusta ja leikkaussalilla varustettua sairaalaa ylläpitävän Friends of the Children of Haiti -järjestön. Tätä järjestöä hän avusti kuolemaansa saakka.
Nestane

Nestane () eli Nostia () oli antiikin aikainen kaupunki ja kaupunkivaltio ("polis") Arkadiassa Kreikassa. Se sijaitsi lähellä nykyisen Trípolin kunnan Nestánin kylää.
Maantiede.
Nestane sijaitsi Peloponnesoksen niemimaan koillisissa keskiosissa noin kuusi kilometriä itään Mantineiasta. Nestanen akropoliina eli yläkaupunkina ja linnavuorena toimi Argon pedion -nimisen tasangon laidalla ollut kukkula, joka yhdistyi sen idänpuoleiseen vuoreen matalamman, noin 350 metriä pitkän harjanteen välityksellä. Kukkula ja harjanne sijaitsevat heti nykyisen Nestánin kylän pohjoispuolella. Nestanen kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä.
Historia.
Nestanen historiasta ei tiedetä paljoakaan. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Ainakin klassisen kauden loppupuolella 300-luvun eaa. puolivälissä Nestane vaikuttaa olleen Mantineian alaisuudessa ollut polis. Muulloin se vaikuttaa olleen Mantineiaan kuulunut kylä. Kaupungin kansalaisesta käytettiin etnonyymiä "Nestanios" (). Pausanias sanoo Filippos II:n leiriytyneen sotajoukkoineen Nestaneen, mikä liittyy vuoden 338 eaa. tapahtumiin, ja että paikalla ollut lähde tunnettiin edelleen nimellä Filippion tämän vuoksi.
Nykyinen Nestánin kylä, aiempi Tsipianá, on ottanut nimensä antiikin aikaisesta kaupungista vuonna 1927.
Rakennukset ja löydökset.
Nestanen arkeologisen kohteen koko on noin 160 × 40 metriä. Akropolis on ollut linnoitettu noin vuodesta 370 eaa. lähtien. Paikalta on löydetty joitakin rakennusten jäänteitä sekä klassiselle ja hellenistiselle kaudelle ajoittuja keramiikan osia. Alakaupunki tai -kylä sijaitsi oletettavasti akropoliin itäpuolisella harjanteella.
Aubigny-la-Ronce

Aubigny-la-Ronce on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 26 kilometriä Beaunen kaupungista länteen.
Kunnan alueella olevaa kivihiiliesiintymää hyödyntävä kaivostoiminta aloitettiin vuonna 1859. Esiintymän hyödyntäminen lopetettiin vuonna 1899. Toisen maailmansodan jälkeen kaivostoiminta aloitettiin uudestaan, mutta se jäi lyhytaikaiseksi.
Jepsonia

Jepsonia on rikkokasveihin kuuluva pieni kasvisuku, joka sisältää kolme lajia. Niillä on mukulamainen juuri, hammaslaitaiset lehdet ja syksyllä kukkiva viuhkokukinto. "Jepsonia"-suvun kasvit ovat endeemisiä Yhdysvaltojen Kaliforniassa ja Meksikon Baja Californiassa.
Auxey-Duresses

Auxey-Duresses on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 9 kilometriä Beaunen kaupungista lounaaseen.
Auxey-le-Petit’n kylässä oleva keskiaikainen Saint-Symphorienin kirkko on 1100-luvulta. Melinin kylässä sijaitsee 1500-luvun linna "Château de Melin". Linna on viinitila, ja siellä on majoitustoimintaa. 
Viinintuotanto.
Kunnan alueella on viljelty viiniä jo 200-luvulta lähtien. Se sijaitsee Côte de Beaunen viinintuotantoalueella, ja siellä tuotetut viinit saavat käyttää Auxey-Duresses (AOC) laatumerkintää.
Pikkumatara

Pikkumatara ("Galium trifidum") monivuotinen mataroiden sukuun kuuluva kasvi. Se on pienikokoinen vain 5–25 cm korkea. Sen varsi on nelisärmäinen, ohut, rento ja karhea. Sillä on kiehkurassa 4 lehteä, jotka ovat 5–15 mm pitkiä ja tylppäkärkisiä. Se tekee niukasti pieniä valkoisia kolmiliuskaisia kukkia, joiden heteenponnet ovat keltaiset.
Pikkumataraa kasvaa laajasti Pohjois-Amerikassa, Euroopassa ja Aasiassa. Suomessa se on melko yleinen koko maassa.
Pikkumatara viihtyy monenlaisilla merien, järvien ja jokien rannoilla sekä soilla.
Alalajit.
Tällä hetkellä tunnistetaan viisi alalajia (helmikuu 2022):
Lighthouse X

Lighthouse X oli tanskalainen popyhtye, jonka muodostivat Søren Bregendal, Johannes Nymark ja Martin Skriver. Yhtyeen debyyttisingle "Kærligheden kalder" julkaistiin 13. lokakuuta 2014. Yhtye julkaisi EP-levyn "Lighthouse X" vuonna 2015.
13. helmikuuta 2016 yhtye voitti tanskalaisen Dansk Melodi Grand Prix -laulukilpailun kappaleella Soldiers of Love ja tuli näin valituksi Tanskan edustajaksi vuoden 2016 Eurovision laulukilpailuun. Yhtye kilpaili Eurovision laulukilpailun toisessa semifinaalissa 12. toukokuuta ja sijoittui semifinaalin 17:nneksi eli toiseksi viimeiseksi eikä päässyt finaaliin.
Yhtye ilmoitti hajoavansa elokuussa 2016. Yhtyeen viimeinen esiintyminen tapahtui Kööpenhaminan pridessa 17. elokuuta.
Tapio Lehto (teollisuusneuvos)

Frans Tapio Lehto (19. syyskuuta 1925 Hanko – 4. helmikuuta 2011 Helsinki) oli suomalainen kemisti ja yritysjohtaja, joka sai teollisuusneuvoksen arvonimen.
Lehdon vanhemmat olivat ylikonemestari Frans Oskar Lehto ja Hilja Alina Kataja ja puoliso vuodesta 1953 Lilja Ester Nordström. Lehto tuli ylioppilaaksi vuonna 1946 Porin suomalaisesta yhteislyseosta, jatkosotaan osallistuttuaan. Hän valmistui kemia pääaineenaan filosofian kandidaatiksi Turun yliopistosta 1953 ja meni töihin Kupittaan Savi -yhtiön laboratorion päälliköksi. Sieltä hän siirtyi vuosikymmenen lopulla muoviasiantuntijaksi Paraisten Kalkkivuori -yhtiöön, myöhemmiltä nimiltään Paraisten Kalkki ja Partek. 
Vuonna 1961 Lehdosta tuli yhtiön Lappeenrannassa vuorivillaa valmistaneen tehtaan päällikkö ja yli-insinööri, 1968 yhtiön markkinointijohtaja ja 1969 tämän ohella myös yhtiön kalkki- ja sementtiyksikön johtaja. Vuodesta 1973 hänen tehtävänimikkeensä oli rakennustarvikeryhmän johtaja ja vuodesta 1978 rakennusaineteollisuuslohkon johtaja. Hän oli 1980–1985 yhtiön esikuntatoiminnoista vastaava johtaja aina eläköitymiseensä saakka. Eläkkeellä ollessaan Lehto toimi rakennusalan projektien konsulttina. Teollisuusneuvoksen arvonimen Lehto sai vuonna 1982. Sotilasarvoltaan hän oli reservin luutnantti.
Tristan Corbière

Tristan Corbière, alun perin Edouard-Joachim Corbière, (1845–1875) oli ranskalainen runoilija. Hän kuuluu Paul Verlainen luetteloon poètes maudits ('kirotut runoilijat'), millä Verlaine tarkoittaa saman nimisessä artikkelissaan kuutta vähälle tunnustukselle jäänyttä kirjailija. Corbière on edelleen jäänyt vähälle huomiolle, ja syynä on Jussi Pentikäisen mukaan käännöstön puute. Corbière ainoa runokokoelma on "Les amours jaunes" (1873), jonka nimestäkään eivät englannintajat ole päässeet yksimielisyyteen.
Suomennetut runot.
Runot ovat teoksesta "Les Amours jaunes", 1873
Mattokymppi

Mattokymppi on keskisuomalainen perheomisteinen mattojen erikoisliike ja maahantuoja. Mattokympin tarina alkoi 1975 omassa mattokutomossa.
Nykyään Mattokympillä on kolme omaa mattojen erikoisliikettä Espoossa, Lahdessa] ja Jyväskylässä sekä laaja jälleenmyyjäverkosto ympäri Suomen.
Mens sana in corpore sano

Mens sana in corpore sano on latinankielinen sanonta, joka tarkoittaa ”terve sielu terveessä ruumiissa”. 
Alkuperä.
Sanonnan isä on roomalainen satiirikko Juvenalis (n. 60–135). Hän pohtii eräässä heksametrimittaisessa runossa, kannattaako ihmisen rukoilla jumalilta yhtään mitään, koska nämä tietävät paremmin. Juvenalis päätyy siihen, että jos jotain haluaa rukoilla, kannattaa pyytää ruumiillista terveyttä ja maltillista, rohkeaa mieltä: "orandum est ut sit mens sana in corpore sano ("")." 
Merkitys ja käyttö.
Sanontaa käytetään nykyaikana viittaamaan siihen, että kun ihminen pitää huolta kehostaan, mielikin pysyy virkeämpänä. Muitakin merkityksiä lauseelle on annettu: mielenterveyden ohella on tärkeää hoitaa fyysistä terveyttä; opinnoissa ei saa laiminlyödä fyysisen kunnon ylläpitoa.
Jepsonia heterandra

Jepsonia heterandra on harvinainen kukkiva kasvilaji rikkokasvien heimossa. Se on endeeminen Sierra Nevadan keskiosan juurella kasvavissa metsissä. "Jepsonia heterandra" on pieni monivuotinen kasvi, jolla on haarautuva varsi sekä kaksi tai kolme lehteä. Litteät, vihreät lehdet ovat pyöreitä tai munuaisenmuotoisia. Kasvi kukkii syksyisin tuottaen useita punertavia kukkia. Hedelmä on vaaleanvihreä tai -punainen ja punaraitainen kota.
Hevosmaailma

Hevosmaailma on suomalainen raviurheiluun ja ratsastukseen keskittynyt urheilulehti. Lehteä julkaisee Karprint Oy.
Värigunnera

Värigunnera ("Gunnera tinctoria") on gunnerakasveihin kuuluva monivuotinen, jättikokoinen ruoho. Laji on kotoisin Etelä-Amerikasta, Patagonian Andeilta. Sitä esiintyy vieraslajina Isossa-Britanniassa, Ranskassa, Azoreilla ja Kaliforniassa.
Värigunneralla on enintään 3,5 metriä pitkä ja vankka vaakajuurakko, jonka avulla kasvi muodostaa tiheitäkin kasvustoja. Lehdet kasvavat raparperimaisina kimppuina. Piikikkään lehtiruodin päässä on lehtilapa, joka on jopa kaksi metriä leveä, pyöreähkö, kurttuinen, nahkamainen ja puoliksi sormiliuskainen. Kukinto on jopa metrin korkea, pystykasvuinen, isolta kävyltä vaikuttava. Se koostuu sadoistatuhansista pienistä vihertävistä kukista, joista kehittyy kahden millimetrin kokoinen pitkulainen, punaisen luumarja.
Kiinantalipuu

Kiinantalipuu eli talipuu ("Triadica sebifera") on tyräkkikasveihin kuuluva koristekasvina käytetty puulaji. Puun lehdet ovat vinoneliömäisiä–soikeita, lehtilapa on 2,5–6 senttimetriä pitkä, ehytlaitainen ja pitkäsuippuinen. Terttumaiset kukinnot ovat 3–35 cm pitkiä ja kukat keltavihreitä. Hedelmät ovat kypsinä mustia ja niiden sisällä on kolme siementä, joita peittää valkea, vahamainen siemenvaippa. Kiinantalipuu kasvaa alkuperäisenä Kiinassa, Koreassa, Japanissa ja Vietnamissa. Sitä esiintyy myös vieraslajina muun muassa Yhdysvaltojen eteläosassa.
Jepsonia malvifolia

Jepsonia malvifolia on harvinainen rikkokasveihin kuuluva kukkiva kasvi. Sitä tavataan vain Kalifornian Kanaalisaarilla ja Guadalupe-saarella Baja Californian edustalla. Se kasvaa paljailla kivi- ja savimailla Kanaalisaarten chaparral- ja pensaikkorinteillä. Tämä pieni monivuotinen ruoho tuottaa kaksi tai kolme lehteä tasaisesta kukintovarresta. Vihreät lehdet ovat pyöreitä tai munuaismaisia. Kasvi kukkii syksyllä ja muodostaa kukinnon korkeaan kantaan. Pienissä kukissa on punasuoniset valkoiset, kellertävät tai vaaleanpunaiset terälehdet. Hedelmä on kullanruskea raidallinen, vihertävä kota.
Jepsonia parryi

Jepsonia parryi on harvinainen rikkokasveihin kuuluva kukkiva kasvilaji. Tämä pieni piilotalvehtija kukkii hetken syksyn aikana ja sillä on usein vain yksi lehti, joka voi ilmestyä maan yläpuolelle kukinnan jälkeen tai sen aikana. Laji on kotoisin Etelä-Kalifornian ja Baja Californian rannikolta ja sisämaan kukkuloilta.
Kuvaus.
"Jepsonia parryi" on pieni, monivuotinen ruoho, joka kasvaa maanalaisesta, paksusta juuresta. Kasvin varsi on haarautumaton, munanmuotoinen tai harvoin pallomainen. Tyypillisesti kasvia kohden syntyy keskimäärin vain yksi lehti, mutta jos tämä lehti vahingoittuu, sen tilalle voi kehittyä toinen. Lehti on pyöreä tai munuaismainen. Kukinta-aika on lokakuusta helmikuuhun, jolloin kasvaa yleensä 3–28 cm korkea, kalju, ruskea varsi, jossa on pieni, alle neljän kukan kukinto. Pienten kukkien terälehdet ovat ruskeita tai purppuransuonisia. Lehdet nousevat tyypillisesti kukinnan päätyttyä, vaikka jotkut ilmestyvät ennen sitä. Hyvin kuivina vuosina lehtiä ei välttämättä muodostu ollenkaan. Tämä laji tuottaa vähiten kukintoja per kasvi ja vähiten kukkia per kukinta "Jepsonia"-suvussa. Sillä on myös suvun lyhin kukinta-aika. Tämä laji on heterostylinen, mikä tarkoittaa, että kukkien emien vartalot ovat eripituisia. Heterostylia saattaa vaikeuttaa pölytystä. Tämän kasvin pölyttäjiä ovat kukkakärpäset ja mehiläiset.
Taksonomia.
Charles C. Parry keräsi tämän kasvin ensimmäisen kerran San Diegon ja San Luis Reyn kylän välillä vuonna 1850. John Torrey kuvasi tämän lajin nimellä "Saxifraga parryi" vuonna 1859. Torrey kutsui tätä kasvia "merkittäväksi lajiksi" vertaamalla sitä keijunkukkiin. Torreyn kuvaus oli kattava, mutta sisälsi useita virheitä, kuten vihjauksen lehtien kuihtumisesta kukkien ilmestymisen jälkeen ja että yksittäisissä kasveissa voisi olla sekä pitkiä että lyhyitä kukkia. Vuonna 1896 John K. Small nimesi "Saxifraga parryi"n myöhemmin nykyiseksi "Jepsonia parryi"ksi erottaen sen kukinto-ominaisuuksiensa vuoksi lehtirikoista. Small nimesi "Jepsonia"-suvun Willis Linn Jepsonin mukaan.
Levinneisyys ja elinympäristö.
Laji on levinnyt sekä Yhdysvalloissa että Meksikossa, joissa sitä tavataan Kalifornian ja Baja Californian osavaltioissa. Kaliforniassa tätä lajia tavataan kaukana etelärannikolla ja Peninsular Ranges -vuoristoalueella. Baja Californiassa tätä kasvia löytyy harvoin El Rosarion eteläpuolelta Tijuanan läheisyydestä sekä viereiseltä Coronadosaarelta. Tämä kasvi elää yleensä pensaikkoisilla kivi- tai savirinteillä, jotka ovat usein pohjoiseen päin ja yleensä alle 1100–1200 merenpinnan yläpuolella. Sitä esiintyy toisinaan myös runsailla tasangoilla tai varjoisilla kalliohalkeamilla, joilla Tyynimeri vaikuttaa voimakkaasti elinympäristön ilmastoon.
Jong Su-hyon

Jong Su-hyon (; s. 10. lokakuuta 1996) on pohjoiskorealainen jääkiekkoilija, joka pelaa hyökkääjänä. Hän pelasi Korean naisten jääkiekkomaajoukkueessa Pyeongchangin olympialaisissa 2018.
Soanjärvi

Soanjärvi () on Venäjällä Karjalan tasavallan Suojärven piirissä sijaitseva järvi, jonka laskujoki Soanjoki laskee Jänisjärveen.
Maantietoa.
Soanjärvi on 2,4 kilometriä pitkä, 1,2 kilometriä leveä ja sen pinta-ala on noin 100 hehtaaria. Järven rantaviiva on mutkitteleva ja sillä onkin kolme järvenosaa. Järven haarautuvia pohjoisosia erottaa pitkä pohjoisesta etelään työntyvä niemi, jonka eri puolille jää itäinen ja läntinen lahti. Järven keskiosassa sijaitsee salmi tai kapeikko, jonka eteläpuolelle jää koukkumainen lahti eli järven eteläosa. Järvestä otetuista satelliittivalokuvista näkyy järvialueella runsaasti sekä lähes puutonta suoaluetta että metsäsaarekkeita. Kuitenkin myös vanhoissa suomalaiskartoissa on samanlainen rantaviiva, joten ne ovat järven pysyviä muotoja. Järvi on toiminut tukinuitossa yhtenä uittoväylänä, joten tämä toiminta on voinut vaikuttaa järven rantojen kasvillisuuteen . Soanjoen luusua on kasvamassa umpeen ja virtaavalle vedelle on jäänyt kapea vesiväylä. Järven eteläosan länsirantaan ja pohjoisosan läntiseen lahteen tule lähialueelta purot. Järvellä ei vaikuta olevan asutusta, mutta järven luusuassa on sijainnut joskus talo. Järven ohittaa sen länsipuolella kulkeva pieni tie, joka alkaa Soanlahdelta ja johtaa pohjoiseen. Soanlahden pieni kylä sijaitsee siellä 11 kilometrin päässä.
Historiaa.
Järven historia on kiinteässä yhteydessä Soanjoen historian kanssa.
Vesistösuhteita.
Soanjärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jossa se kuuluu Soanjoen valuma-alueella Jänisjärven lähialueeseen. Jänisjärvi laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen.
Soanjärvi on Soanjoen lähdejärvi, mutta järven oma valuma-alue on varsin laaja. Valuma-alueeseen sisältyy useita siihen laskevien purojen järviä tai lampia. Idästä tulee lyhyt puro Tyrämöjärvestä (Тюрямёярви, "Tjurjamojarvi"). Järveen laskee ympärillä sijaitsevista lammista pieniä puroja. Lampia ovat esimerkiksi Mustalampi (Мусталампи) ja Juntinlampi (Юнтинлампи). Pohjoisesta tulee puro Pertinjärvestä (noin 110 hehtaaria). Muut purot ovat järvettömiä ja lyhyitä. Soanjoki laskee ensin yhdeksän kilometriä etelään päin, kääntyy sitten kohti länttä, jatkaa yhdeksän kilometriä sinne päin ja se laskee Soanlahdella Pieneen Jänisjärveen.
Herttahuisku-unikko

Herttahuisku-unikko ("Macleaya cordata") on monivuotinen unikkokasvi, jota käytetään puutarhaperennana. Se on kookas ruoho, joka kasvaa kahdesta kolmeen metriä korkeaksi. Kasvin maitiaisneste on kellanruskeaa. Lehdet kasvavat vuorottain ja ovat herttamaiset, syvään liuskottuneet, sinivihreät, hieman nahkeat ja alapinnalta nukkakarvaiset. Kukinnot ovat monikukkaisia, laajoja latvaröyhyjä. Kukinto on aluksi kellanvalkea ja tummuu syksyllä vaaleanpunaiseksi. Pienet kukat ovat teriöttömiä, ne muodostuvat kahdesta verholehdestä ja lukuisista valkoisista heteistä. Hedelmänä on pieni kota. Herttahuisku-unikko kukkii elo–syyskuussa. Laji on risteytynyt kaksilajisen huisku-unikoiden suvun toisen lajin, Kiinassa kasvavan pronssihuisku-unikon kanssa, risteymänä tarhahuisku-unikko ("Macleaya" × "kewensis"). Herttahuisku-unikko on kotoisin Itä-Aasiasta, Kiinasta ja Japanista.
Pilvisutilatva

Pilvisutilatva ("Baccharis halimifolia") on pensasmainen asterikasvilaji, joka on kotoisin Pohjois-Amerikasta. Pilvisutilatva on korkeimmillaan yli neljän metrin korkuiseksi kasvava pensas. Kasvin lehdet kasvavat vuorottaisesti ja ovat paksut, vinoneliömäiset, enimmäkseen liuskahampaiset. Pensas on kaksikotinen. Varsinkin emikasveihin kehittyy paljon valkoisia mykerökukintoja, joista kukinnan jälkeen kehittyy lukemattomia valkohaivenellisia pähkylähedelmiä.
Pilvisutilatva esiintyy alkuperäisenä Pohjois-Amerikassa ja kasvaa alun perin Yhdysvaltojen itä- ja kaakkoisosassa, Kanadan Nova Scotialla, Meksikon koillisosassa, Kuubassa ja Bahamalla. Euroopassa se on levinnyt toistaiseksi Espanjaan, Ranskaan, Isoon-Britanniaan ja Alankomaihin. Euroopan unioni luokittelee lajin haitalliseksi vieraslajiksi, joka kasvaa Etelä-Euroopassa merenrannoilla ja jokisuistoissa. Laji on levinnyt lisäksi Australiaan.
Stahanovskajan metroasema

Stahanovskaja () on yksi Moskovan metron asemista. Se avattiin 27. maaliskuuta 2020.
František Dvořák

František Dvořák, syntyjään Franz Bruner, (14. marraskuuta 1862 Přelouč – 7. kesäkuuta 1927 Praha) oli tšekkiläinen taidemaalari. Hänet tunnettiin myös nimillä Franz Dvorak ja Franz Bruner. 
Elämänvaiheita.
Alkujaan Franz Bruner- nimellä tunnettu Dvořák sai taidekoulutuksensa Wienin taideakatemiassa. Hän jatkoi opintojaan Münchenissä, missä häntä opettivat Otto ja Rudolf Seitz sekä Wilhelm von Lindenschmit nuorempi. Vuodesta 1886 alkaen Dvořák piti näyttelyitä Wienissä ja Berliinissä. 
Vuonna 1888 Dvořák matkusti yhdessä Alfons Muchan ja Karel Vitezslavin kanssa Pariisiin. He elättivät itsensä siellä maalaamalla kaupungissa vierailleiden varakkaiden yhdysvaltalaisten muotokuvia. Tästä innostuneena Dvořák päätti muuttaa Yhdysvaltoihin elättääkseen itsensä muotokuvamaalarina. 
Dvořák asettui Yhdysvalloissa Philadelphiaan, missä hän piti näyttelyn vuonna 1890. Sitä seurasivat näyttelyt New Yorkissa, Detrotissa ja Chicagossa. Hän maineensa taitavana taidemaalarina kantautui myös Britanniaan. Siellä hän piti näyttelyn korkeatasoisessa Walker Art Galleryssa, Liverpoolissa. 
Vuonna 1905 Dvořák muutti Prahaan, missä asui loppuelämänsä.
Avigliana

Avigliana () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 12 526 asukasta.
GlobalWafers

GlobalWafers on taiwanilainen puolijohdeteollisuuden yritys, joka suunnittelee, kehittää, valmistaa ja myy piikiekkoja.
Yritys on maailman kolmanneksi suurin piikiekkojen valmistaja japanilaisten Shin-Etsun ja Sumcon jälkeen.
Yritys tavoitteli 4,35 miljardin euron kauppaa Siltronicin ostamiseksi, joka olisi tehnyt yrityksestä toiseksi suurimman 300 millimetrin piikiekkojen valmistajan. Siltronic on neljänneksi suurin piikiekkojen valmistaja.
Tord Lien

Tord André Lien (s. 10. syyskuuta 1975 Øksnes) on norjalainen edistyspuolueen poliitikko. Hän toimi Norjan öljy- ja energiaministerinä vuosina 2013–2016 ja istui suurkäräjillä vuosina 2005–2013.
Yksityiselämä.
Lien tuomittiin 19-vuotiaana 40 päivän vankeuteen hänen aiheutettuaan liikenneonnettomuuden, jossa loukkaantui vakavasti kaksi henkilöä. Lien oli ajanut 107 km/t alueella, jossa nopeusrajoitus oli 60 km/t, ja hänen autonsa ajautui sivuluisuun ja törmäsi vastaantulevaan moottoripyörään.
Vapaa-ajallaan Lien toimii lentopallovalmentajana.
Machines

Machines on Rahul Jainin ohjaama intialais-saksalais-suomalaisena yhteistuotantona tehty dokumenttielokuva vuodelta 2016.
Elokuva on dokumentti, jossa seurataan työtä intialaisessa tekstiilitehtaassa.
San Maurizio Canavese

San Maurizio Canavese () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 10 224 asukasta.
San Maurizio

San Maurizio voi tarkoittaa ainakin seuraavia:
August von Tobiesen

August Friedrich (Fredrik) von Tobiesen (; 18. maaliskuuta 1810 Marienhof bei Plön, Schleswig-Holstein – 28. helmikuuta 1885 Helsinki, Venäjän keisarikunta) oli saksalaissyntyinen venäläinen kenraalimajuri ja Suomen santarmihallituksen ensimmäinen päällikkö.
Tobiesenin isä oli Ludolph Hermann Tobiesen. Tobiesen aloitti palveluksensa Venäjän laivastossa vuonna 1825. Hän palveli vuodesta 1832 Kaartin ekipaasissa ja vuodesta 1843 2. ekipaasissa. Hän sai luutnantin arvon 1831 ja kapteeniluutnantin 1842. Vuodesta 1848 hän oli santarmimajurina Vitebskissä.
Tobiesen tuli Suomeen Krimin sodan aikana vuonna 1854, ja hänet nimitettiin Suomen santarmiosaston esiupseeriksi eli päälliköksi vuonna 1856. Myöhemmin perustettiin Suomen santarmihallitus, jota hän johti kuolemaansa saakka. Tobiesen kuvasi 1860-luvun alusta alkaen Suomen kenraalikuvernööreille toimittamissaan raporteissa Suomessa jatkuvasti kasvavaa ”separatismia”, joka tosin hänen mukaansa oli lähtöisin lähinnä ruotsinkielisen yläluokan keskuudesta, kun taas suomenkielinen kansa oli uskollista Venäjälle. Hän ei onnistunut vakuuttamaan kenraalikuvernööri Nikolai Adlerbergia, joka suosi ruotsinkielisiä. Jac. Ahrenbergin mukaan Tobiesen olisi kerran jopa ”ilmiantanut” Adlerbergin keisarille, mikä ei kuitenkaan johtanut mihinkään. Seuraavan kenraalikuvernöörin Fjodor Heidenin kielipolitiikka vastasi Tobiesenin suositusta. Tobiesen sai aikaan Hjalmar Nordenstrengin siirtämisen Hämeen läänin kuvernöörin paikalta vähäpätöisempään Mikkelin läänin kuvernöörin tehtävään, koska tämä suhtautui viileästi venäläisiin ja Venäjään.
Tobiesen sai kenraalimajurin arvon vuonna 1868. Hän kuoli aivohalvaukseen vuonna 1885.
Tobiesenin puoliso oli paronitar Olga von Rosen. Heidän poikiaan olivat Venäjällä uransa luonut kuvernööri Hermann von Tobiesen ja Suomeen asettunut eversti Fredrik Paul Johannes von Tobiesen. Tobiesenin tytär oli taidemaalari Olga von Nottbeck. Finlayson-yhtiön omistajasukuun kuuluneet veljekset Wilhelm Fredrik von Nottbeck ja Peter von Nottbeck olivat Tobiesenin vävyjä.
Keuruun Sähkö

Keuruun Sähkö on läntisessä Keski-Suomessa toimiva energiayhtiö, jonka omistaa Keuruun kaupunki. Keuruun sähkön sähkönjakeluverkko kattaa pääosan Keuruuta ja Multiaa. Sähkön jakelun lisäksi Keuruun sähkö Oy tuottaa kaukolämpöä Keuruun kaupungin alueelle.
Yritys perustettiin vuonna 1915. Konserniin kuuluvat emoyhtiö Keuruun Sähkö ja tytäryhtiöt Keuruun lämpövoima, Keuruun Lauhdevoima ja Radiki.
Portugalin ralli 1991

Portugalin ralli 1991 (viralliselta nimeltään "25. Rallye de Portugal - Vinho do Porto") oli rallin maailmanmestaruussarjan kilpailu kaudella 1991. Kilpailu järjestettiin 5. – 9. maaliskuuta 1991. Kilpailu oli kauden kolmas ja erikoiskokeiden yhteispituus oli (suunniteltu pituus oli ).
Birger Kildal

Birger Kildal (15. huhtikuuta 1849 Kristiania – 13. joulukuuta 1913 Kristiania) oli norjalainen juristi, liikemies ja poliitikko. Hän istui suurkäräjillä vuosina 1903–1906 ja toimi uransa aikana Norjan posti-, tilintarkastus-, oikeus-, työ- ja valtiovarainministerinä.
Unio

Unio on Norjan toiseksi suurin ammattiliittojen keskusjärjestö Landsorganisasjonenin jälkeen. Järjestö perustettiin vuonna 2005 ja sen suurin jäsenjärjestö on opetusalan Utdanningsforbundet, jonka jäseniä lähes puolet Unioon kuuluvista ovat. Unionin puheenjohtajina ovat toimineet Anders Folksetad vuosina 2005–2016 ja Ragnhild Lied vuodesta 2016.
Maleficium (noituus)

Maleficium ( "paha teko") merkitsee pahaa noituutta tai pahaa loitsua, jonka tarkoituksena on aiheuttaa vahinkoa tai vammoja.
Yleisesti maleficium tarkoittaa pahantahtoista noituutta, joka yhdistetään paholaisen palvontaan. Noituuden yhdistäminen paholaiseen on länsimaille ominainen erityispiirre. Harhaoppisuuden ja saatanan pelko johti Länsi-Euroopassa 1300-luvulla siihen, että maleficium katsottiin saatananpalvonnaksi. Noitien uskottiin hylkäävän Jeesuksen Kristuksen, palvovan Saatanaa ja myyvän tälle sielunsa vastineena avusta taikoihin. Noitien uskottiin riiteissään käyttävän apuna demoneita, häpäisevän krusifiksin sekä eukaristian eli pyhän ehtoollisen vihityn leivän ja viinin.
Yiheng Wang

Yiheng Wang () on kiinalainen Rubikin kuution nopeusratkoja. Helmikuusta 2025 hän on ylläpitänyt 3×3×3-kuution maailmanennätystä (3,08 sekuntia). Lisäksi hän ylläpitää myös viiden keskiarvon maailmanennätyksiä 3×3×3-kuutiolla (4,05 sekuntia) ja 2×2×2-kuutiolla (0,86 sekuntia).
Maailman ympäri 80 päivässä (vuoden 1989 brittiläinen televisiosarja)

Maailman ympäri 80 päivässä (alkuperäiseltä nimeltä "Around the World in 80 Days with Michael Palin") oli brittiläinen vuonna 1989 valmistunut seitsemänosainen dokumentaarinen matkailusarja. 
Suomen televisiossa televisiosarja esitettiin Kolmoskanavalla vuonna 1991. 
Vuonna 2020 valmistuneen "" -sarjan ensimmäisessä osassa Palin muistelee sarjan tekemistä.
Sarjan tuotanto.
Sarjan teon inspiraationa oli Jules Vernen kirjoittama kirja "Maailman ympäri 80 päivässä". Sarjan pääosassa on brittiläinen näyttelijä ja koomikko Michael Palin, jonka tavoitteena on seurata samaa matkareittiä mahdollisimman tarkasti kuin "Maailman ympäri 80 päivässä" -kirjan päähenkilö Phileas Fogg. Matkan aikana Palin tutustuu eri kulttuureihin ja nähtävyyksiin. Matkan aikana hän ei saa käyttää lentokonetta, joka tekisi matkan teosta helpompaa. Palinin seurana oli viisihenkinen kuvausryhmä. Lisäksi hän kirjoitti tekemästä matkastaan matkapäiväkirjan. Palin lähti matkaan 25. syyskuuta 1988, ja palasi takaisin 12. joulukuuta 1988, jolloin hän oli kulkenut matkan kokonaisuudessaan 79 päivässä ja seitsemässä tunnissa.
Maailman ympäri (täsmennyssivu)

Maailman ympäri tai Maailman Ympäri voi tarkoittaa muun muassa seuraavia:
UmJammer Lammy

Um Jammer Lammy () on NanaOn-Shan kehittämä ja Sony Computer Entertainmentin julkaisema rytmipeli. Peli on julkaistu vuonna PlayStationille.
Pelin tuottajana on toiminut Masaya Matsuura ja visuaalisesta suunnittelusta on vastannut Rodney Alan Greenblat.
Namcon kanssa kehitetty kolikkopeliversio on julkaistu Japanissa nimellä "Um Jammer Lammy Now!".
Vastaanotto.
Peli sai IGN:n arvostelussa arvosanaksi 8.6/10.
LCHAD-puutos

LCHAD-puutos on harvinainen aineenvaihduntasairaus, pitkäketjuisten rasvahappojen β-oksidaation häiriö. Sillä on peittyvä periytymistapa.
LCHAD-puutoksesta kärsivä syntyy yleensä oireettomana ja terveen oloisena. Suurimmalla osalla potilaista oireet puhkeavat vuoden kuluessa syntymästä. Imeväinen muuttuu tällöin yleensä vaisuksi ja syöminen heikkenee. Tätä seuraa voinnin äkillinen romahdus. Aineenvaihdunnan kriisin laukaisee usein infektio tai paasto. Joillain potilailla pitkäaikaista taudinkuvaa hallitsee sydämen vajaatoiminta, joillain maksasairaus, joka voi edetä kirroosiasteelle. Osa potilaista kärsii rabdomyolyysista, jossa lihaskudosta hajoaa, mikä tuottaa lihaskipuja ja lihasentsyymien nousua veressä. Joskus voi esiintyä hypoparatyreoosi. Tyypillisiä LCHAD-puutoksen piirteitä ovat retinopatia ja neuropatia. Retinopatia voi johtaa sokeuteen, mutta aikaisin aloitettu hoito näyttää vaikuttavan hidastavasti tai jopa pysäyttävästi sen etenemiseen. 
LCHAD-puutoksen esiintyvyys näyttää Suomessa poikkeuksellisen suurelta. Lähes aina sen aiheuttaa Suomessa sama valtamutaatio, joka on peritty molemmilta vanhemmilta. Tämän valtamutaation kantajia on arvioitu Suomessa olevan yhden henkilön 132–240:sta. Mutaation on arvioitu olevan mahdollisesti yleisempi Itä-Suomessa. Usein LCHAD-puutos havaitaan Suomessa vastasyntyneelle tehtävässä aineenvaihduntatautien seulontatutkimuksessa. Mahdollista on kuitenkin myös taudin toteaminen istukkanäytteestä useimmiten 10.–11. raskausviikolla tai lapsivesinäytteen kautta 16. raskausviikkoon asti. Harvinaisissa tapauksissa vastasyntyneelle tehtävä aineenvaihduntatautien seulonta saattaa antaa väärän negatiivisen tuloksen. Jos LCHAD-puutosta ei ole todettu ajoissa (esimerkiksi seulonnan tekemättömyyden johdosta), voi sairaus paljastua vasta aineenvaihdunnan kriisin myötä. Aineenvaihdunnan kriisi vaatii aktiivista hoitoa. Tyypillisiä sille ovat matalat verensokeriarvot, korkeat maksa-arvot sekä korkeat sydänlihas- ja raajalihasentsyymipitoisuudet veressä. Usein potilaiden veri on happamoitunut. Etenkin vapaan karnitiinin pitoisuus veressä on matala. Lisäksi veren maitohappo- ja ammoniakkipitoisuudet saattavat osoittautua kohonneiksi.
LCHAD-puutos on Suomessa yleisin pitkäketjuisten rasvahappojen β-oksidaation häiriö. Sen ensisijaiset hoitokeinot ovat paaston välttäminen ja mahdollisten infektioiden aikainen tarkka seuranta. Potilaat tarvitsevat yksilöllisesti räätälöitävän erityisruokavalion, joka on niukkarasvainen ja runsashiilihydraattinen. Keskipitkäketjuisilla rasvahapoilla on tarkoitus kiertää entsyymipuutoksen vaikutus. Ruokavaliohoito näyttää ehkäisevän äkillisiä aineenvaihdunnan kriisejä; sairauden toteaminen ja ruokavaliohoidon aloittaminen hyvissä ajoin näyttävätkin parantavan ennustetta merkittävästi. LCHAD-puutoksen taustalla Suomessa olevaa valtamutaatiota kantavilla naisilla ilmenee joskus raskauden aikana raskausmyrkytys, rasvamaksa tai HELLP-oireyhtymä erityisesti sikiön saatua taudin aiheuttavan mutaation molemmilta vanhemmilta.
Maleficium

Maleficium voi tarkoittaa seuraavia:
Education International

Education International (ransk. "Internationale de l'Éducation", esp. "Internacional de la Educaciõn", saks. "Bildungsinternationale") on vuonna 1993 perustettu kansainvälinen opetusalan ammattiliittojen keskusjärjestö, johon kuuluu yli 380 ammattiliittoa 178 maasta tai itsehallinnolliselta alueelta. Järjestön päämaja on Brysselissä.
Suomesta Education Internationalin jäseniä ovat Professoriliitto, Tieteentekijöiden liitto ja Opetusalan Ammattijärjestö OAJ.
Jaakobin kirkko

Jaakobin kirkko (norj. "Kulturkirken Jakob") on Oslossa Grünerløkkan kaupunginosassa Akerselvan rannalla sijaitseva kirkko. Se valmistui vuonna 1880 ja on vuodesta 2000 toiminut kulttuurikirkkona, eli sitä käytetään ensi sijassa erilaisiin kulttuuritapahtumiin, kuten näyttelyihin ja konsertteihin.
Georg Andreas Bull

Georg Andreas Bull (26. maaliskuuta 1829 Bergen – 1. helmikuuta 1917 Aker) oli norjalainen arkkitehti, jonka suunnittelemat rakennukset edustivat kertaustyylejä. Tunnetuimmat niistä ovat Oslon läntinen ja itäinen rautatieasema, eli Vestbanestasjonen ja Østbanestasjonen.
Bullin poika Henrik Bull oli myös arkkitehti. Viulisti Ole Bull oli Georg Andreas Bullin veli.
Gigartinales

 "Gigartinales" on punaleviin kuuluva lahko. Lahko on Florideophyceae-luokan monimuotoisin. Siihen kuuluvat lajit vaihtelevat muodoltaan yksinkertaisista muodoltaan erittäin monimutkaisiin. Lahkoon kuuluvilla levillä on soluseinissä karrageenia, joka sisältää sulfaattisia galaktaaneja.
Hildenbrandiales

 "Hildenbrandiales" on punaleviin kuuluva lahko. Siihen kuuluvia lajeja on havaittu Perämerellä ja joissakin sisävesistöjen järvissä. Siihen kuuluva heimo on "Hildenbrandiaceae". Lahkoon kuuluva laji on punalaikkulevä ("Hildenbrandia rubra").
Punaniskaviheltäjä

Punaniskaviheltäjä ("Aleadryas rufinucha") on tupsuviheltäjiin kuuluva lintulaji. Lajia tavataan Uudessa-Guineassa.
Koko ja ulkonäkö.
Punaniskaviheltäjä kasvaa 16–18 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat ruskehtavan vihreät. Niskassa on punaruskea laikku, ja kurkku on keltainen. Osalla punaniskaviheltäjän alalajeista on valkoinen otsa. Päälaella on töyhtö, jonka lintu voi nostaa pystyyn. Vatsan väri on ruskea.
Levinneisyys ja elintavat.
Punaniskaviheltäjä elää sekä Länsi-Uudessa-Guineassa että Papua-Uudessa-Guineassa. Lajin elinympäristöä ovat kosteat vuoristometsät. Punaniskaviheltäjä liikkuu useimmiten yksittäin, ja sen ravintoa ovat hyönteiset. Lintu rakentaa kuppimaisen pesän puuhun, ja naaras munii kaksi munaa.
Kalmar HC

Kalmar HC on ruotsalainen jääkiekkoseura Kalmarin kaupungista Kalmarin läänistä. Se pelaa tällä hetkellä Ruotsin toiseksi korkeimmalla sarjatasolla HockeyAllsvenskanissa. Kalmar HC perustettiin vuonna 1968 ja se pelaa kotiottelunsa Hatstore Arenalla.
Joukkue kaudella 2025-2026.
Valmennus &amp; Joukkueenjohto.
"Lähde: EliteProspects"
Pikkalan porsaat

Pikkalan porsaat (alkuperäiseltä nimeltä "Piggsburg Pigs!") on yhdysvaltalaisen Ruby-Spears Productionsin tuottama vuonna 1990 valmistunut 13-osainen animoitu komediasarja.
Sarja kertoo maailman suurimman sikatilan takana olevan Pikkalan (alkuperäisessä versiossa Piggsburgin) kaupungista asuvista porsaista.
Suomen televisiossa piirrossarja esitettiin vuonna 1996 MTV3-kanavalla suomenkielisellä jälkiäänityksellä.
Kongon tasavallan maantiede

Kongon tasavalta rajoittuu luoteessa Kameruniin, pohjoisessa Keski-Afrikan tasavaltaan, idässä ja etelässä Kongon demokraattiseen tasavaltaan, lounaassa Cabindaan ja lännessä Gaboniin. Gabonin rajan eteläpuolella on 160 kilometriä pitkä rantaviiva Atlantin valtamereen. 
Korkein vuori on Mont Nabemba, jonka korkeus on 1 019 metriä. Muita vuoria ovat muun muuassa Mont Lithoumbou (819 m), Mont Bamba (800 m) ja Bouloukombo (808 m).
Kongon läpi kulkee Afrikan toiseksi pisin joki Kongo.
Kongon tasavallan ilmasto on trooppinen. Maassa esiintyy runsaasti sateita, ja ilma on lämmintä ja kosteaa. Päiväntasaaja ylittää maan Lirangan pohjoispuolella. Pohjoisessa kuiva kausi kestää marraskuusta maaliskuuhun ja sadekausi huhtikuusta lokakuuhun, kun taas etelässä päinvastoin.
Vuotuinen sademäärä on runsas koko maassa, mutta eri se vaihtelee paljon eri vuodenaikoina. Sademäärä on keskimäärin yli 1200 mm vuodessa, mutta se ylittää harvoin 2000 mm.
Lämpötilat ovat suhteellisen vakaita, ja vuodenaikojen välillä on vähän vaihtelua. Päivän ja yön välillä esiintyy enemmän vaihtelua, kun korkeimpien ja alin keskiarvojen ero on noin 15 °C. Keskimääräinen päivittäinen kosteus on noin 80 prosenttia.
Trooppiset sademetsät peittävät suuren osan valtion pinta-alasta. Tiheä puusto muodostaa ikivihreän latvuston, jonka varjossa kasvaa harvaa aluskasvillisuutta ja köynnöksiä. Kookospalmuja, mangrovemetsiä sekä korkeaa ruohoa ja ruokoa kasvaa rannikkoalueilla ja maan itäosissa. Tasangot ja Niarin laakso ovat ruohojen ja hajallaan olevien lehtipuiden peitossa.
Tanskan kirkkojen neuvosto

Tanskan kirkkojen neuvosto () on Tanskassa toimivien kristillisten kirkkojen ja järjestöjen yhteistoimiintajärjestö. Järjestö on luonteeltaan ekumeeninen. Tanskan kirkkojen neuvosto on maan laaji ekumeeninen järjestö ja siihen kuuluu 17 kirkkokuntaa ja 41 järjestöä. Järjestön pääsihteeri on Mads Christoffersen.
Jäsenet.
Jäsenkirkot.
Seuraavat kirkot ovat järjestön jäseniä:
Monte Carlo -ralli 1993

Monte Carlo -ralli 1993 (viralliselta nimeltään "61. Rallye Automobile de Monte-Carlo") oli rallin maailmanmestaruussarjan kilpailu kaudella 1993. Kilpailu järjestettiin 21. – 27. tammikuuta 1993. Kilpailu oli kauden ensimmäinen ja erikoiskokeiden yhteispituus oli .
Reitti.
Kokoontumisajon lähtöpaikat olivat Bad Homburg, Barcelona, Reims, Lausanne ja Torino. Kokoontumisajo päättyi perjantai-iltana Monacoon ja varsinainen ralli alkoi lauantaiaamuna. Col de Turini ylitettiin nyt jo rallin alkajaisiksi, kun se yleensä oli ajettu rallin lopussa. Ensimmäisenä päivänä vietettiin kokoomatauko Dignessä ja illalla saavuttiin yötauolle Aubenasiin. Seuraava yötauko oli Gapissa, mutta lähtöjärjestystä ei muutettu ennen Monacon taukoa maanantai-iltana. Suuri osa tiistaista oli lepoa, sillä rallin viimeinen etappi alkoi vasta hieman ennen puoltayötä ja ralli päättyi aamulla.
Ruotsin kristillinen neuvosto

Ruotsin kristillinen neuvosto () on Ruotsissa toimiva kristillisten kirkkojen ja järjestöjen yhteistoimintajärjestö. Kirkot toteuttavat yhteistoimintajärjestön puitteissa yhteisiä projekteja. Ekumeeniseen järjestöön kuuluu 26 kirkkokuntaa. Ruotsin kristillinen neuvosto perustettiin vuonna 1992 uudeksi kansalliseksi ekumeeniseksi järjestöksi. Järjestön edeltäjä oli vuodesta 1933 toiminut Ruotsin ekumeeninen neuvosto.
Jäsenet.
Ruotsissa kristilliset kirkot ja vapaakristilliset neuvostot ovat järjestäytyneet Suomen Ekumeenista Neuvostoa vastaavaan kansalliseen kristittyjen neuvostoon. Ruostissa neuvosto on jakautunut kirkkoperheisiin. Vapaakirkot muodostavat yhden kirkkoperheen, ortodoksikirkot toisen, luterilaiset ja anglikaanit kolmannen ja katolinen kirkko yksin neljännen. Toiminta-ajatuksena on että eri kirkkoperheillä on sekä yhteistä että omaa toimintaa.
Historiallinen moottoriurheilu

Historiallinen moottoriurheilu tarkoittaa moottoriurheilua vanhoilla kulkuneuvoilla, jossa pääpaino on säilömisessä, entisöinnissä ja tarkoituksenmukaisessa käytössä. Erityistä huomiota käytetään aikakauden tai alkuperäiskunnon mukaisuuteen.
Erilaisia sarjoja, tasoluokkia ja sääntöjä on lukuisia.
Eräs kansainvälisesti tunnettu tapahtuma on Goodwood Revival.
Historiallista moottoriurheilua nähdään rata-ajossa, rallissa ja ratamoottoripyöräilyssä.
Eräitä tekijöitä historiallisen (klassikko tai vintage) ajoneuvon arviointiin ovat ajoneuvon ikä, arvo, harvinaisuus, nostalgia- tai ihmeellisyysarvo. Lain näkökulmasta historiallista autoa ei tarvitse katsastaa jos se on rekisteröity tai rakennettu yli 40 vuotta sitten ja se voi saada verohelpotusta, jolloin autoa voidaan teknisesti ottaen sanoa historialliseksi. Auto on kuitenkin pidettävä tiekelpoisessa kunnossa.
Erkki Palojärvi

Pelet Erkki Juhani Palojärvi (6. huhtikuuta 1922 Vihti – 25. joulukuuta 1989 Vihti) oli suomalainen tilanomistaja, osuustoimintaliikkeen vaikuttaja ja kunnallispoliitikko, joka sai maanviljelysneuvoksen arvonimen vuonna 1982.
Palojärven vanhemmat olivat agronomi, filosofian maisteri, maanviljelysneuvos Lauri Johannes Palojärvi (aiemmin Hildén) ja filosofian maisteri Aili Siviä Sykäri. Hänen puolisonsa vuodesta 1946 oli Helvi Kyllikki Hämäläinen. Palojärvi kirjoitti ylioppilaaksi 1939 Suomalaisesta yhteiskoulusta ja valmistui Helsingin yliopistosta agronomiksi 1949. Jatkosodan jälkeen hän seurasi edesmennyttä isäänsä Pohjatalon tilan isäntänä. Hän oli yli 25 vuotta Vihdin kunnanvaltuuston kokoomuslainen jäsen ja muun muassa sen varapuheenjohtaja. Palojärvi vaikutti pitkään muun muassa Valion, Osuuskunta Metsäliiton ja Metsäliiton Teollisuus Oy:n hallintoneuvostoissa, Maataloustuottajain Keskusliiton maito- ja metsävaliokunnissa, Uudenmaan-Hämeen metsänhoitoyhdistysten liiton puheenjohtajana ja Kulutusmaidontuottajain liiton puheenjohtajana 1956–1977. Hän toimi myös Oy Uuden Suomen hallintoneuvostossa, Maaseudun Työnantajaliiton puheenjohtajana ja Maanomistajien liiton valtuuskunnassa, Vihdin-Karkkilan osuuspankin hallintoneuvoston puheenjohtajana ja Valtion maatalouskemian laitoksen johtokunnassa.
Oscar Strugstad

Oscar Strugstad (6. heinäkuuta 1851 Trondheim – 12. elokuuta 1919 Aker) oli norjalainen upseeri ja poliitikko. Hän toimi vuosina 1903–1906 Norjan puolustusministerinä. Hänen sotilasarvonsa oli kenraalimajuri, ja vuodesta 1914 hän toimi yleisesikunnan päällikkönä.
Paul Due

Paul Due (13. elokuuta 1835 Kristiansand – 26. helmikuuta 1919 Kristiania) oli norjalainen arkkitehti. Hän suunnitteli muun muassa useita rautatieasemia.
Ukrainan historian tutkimuslaitos

Ukrainan historian tutkimuslaitos, virallisesti Ukrainan kansallisen tiedeakatemian Ukrainan historian tutkimuslaitos (), on vuonna 1936 perustettu tieteellinen tutkimuslaitos. Sen alkuperäinen nimi oli Ukrainan neuvostotasavallan tiedeakatemian historian tutkimuslaitos. Se muodostettiin yhdistämällä Ukrainan tiedeakatemian (VUAN) ja Ukrainan marxismi-leninismin tutkimuslaitoksen (UIML) lakkautettuja tutkimuslaitoksia. Se sai 1990 uuden nimen Ukrainan historian tutkimuslaitos, ja vuonna 1994, kun tiedeakatemia sai nimen Ukrainan kansallinen tiedeakatemia, se sai nykyisen nimensä. Sekä nykyinen tutkimuslaitos että sen edeltäjät ovat olleet hyvin keskeisiä Ukrainan historian tutkimuksessa.
Ukrainan itsenäistyttyä sen toimintaa ei enää ole rajoittanut neuvostoideologia. Johtajaksi tuli 1993 Valeri Smoli. Sen jälkeen tutkimuslaitoksen tutkimusaiheita ovat olleet Kiovan Rus ja keskiaika, Ukrainan varhaismoderni yhteiskuntahistoria ja kulttuurihistoria, kasakkahetmanaatti ja sen poliittinen perintö, Ukrainan vallankumous, 1917–1921, neuvostoajan alkuvaiheet, Holodomor, Ukrainan älymystön historia ja toisinajattelijaliike ja Ukraina toisen maailmansodan aikana.
Tutkimuslaitos julkaisi vuosina 1998–2000 Ukrainan historiaa käsittelevän 15-osaisen teoksen "Ukrajina kriz viky". Se on julkaissut myös eri aiheita käsitteleviä monografioita ja asiakirjakokoelmia etenkin Ukrainan 1900-luvun historiasta. Tutkimuslaitos koostuu nykyisin yhdestätoista osastosta. Sen tärkein julkaisu on kaksi kertaa kuussa ilmestyvä "Ukrajinskyi istorytšnyi žurnal". Sillä on lisäksi muita aikakausijulkaisuja ja julkaisusarjoja.
Monte Carlo -ralli 1992

Monte Carlo -ralli 1992 (viralliselta nimeltään "60. Rallye Automobile de Monte-Carlo") oli rallin maailmanmestaruussarjan kilpailu kaudella 1992. Kilpailu järjestettiin 23. – 29. tammikuuta 1992. Kilpailu oli kauden ensimmäinen ja erikoiskokeiden yhteispituus oli (suunniteltu pituus oli ).
Farid Muhametšin

Farid Hairullovitš Muhametšin (, ; s. 22. toukokuuta 1947, Almetjevsk, Neuvostoliitto) on tataaritaustainen venäläinen poliitikko, Tatarstanin tasavallan valtioneuvoston jäsen vuodesta 1998. Aikaisemmin hän toimi Tatarstanin pääministerinä. Muhametšin on myös kirjoittanut useita monografioita ja lukuisia julkaisuja "siirtymäkauden liittovaltiorakenteen, etnisten suhteiden, politiikan ja talouden ongelmista". Muhametšin on valtiotieteiden tohtori. 
Vuonna 2022 Muhametšin osoitti tukensa Ukrainan hyökkäykselle. Hänen mukaansa "Yhdysvallat ovat aseistaneet Ukrainan fasisteja, jonka vuoksi erikoisoperaatio on välttämätön". Lokakuussa 2023 Muhametshin puhui Kazanissa järjestetyssä muistotilaisuudessa, joka oli omistettu sodassa kaatuneille tatarstanilaisille nuorille. Hän vetosi isänmaalliseen henkeen toteamalla muun muassa, että "näiden patrioottien nimet on kirjoitettu kultaisilla kirjaimilla ei vain Tatarstanin, vaan koko Venäjän historialliseen kronikkaan".
Portugalin ralli 1990

Portugalin ralli 1990 (viralliselta nimeltään "24. Rallye de Portugal - Vinho do Porto") oli rallin maailmanmestaruussarjan kilpailu kaudella 1990. Kilpailu järjestettiin 6. – 10. maaliskuuta 1990. Kilpailun erikoiskokeiden yhteispituus oli (suunniteltu pituus oli ). Kilpailun piti olla kauden kolmas, mutta se oli kauden toinen Ruotsin rallin peruunnuttua.